29/01/2014 | Administración LocalMunicipal
Cee
Aprobación das II bases do Programa municipal de bolsas para gastos de comedor escolar, curso 2013-2014

ANUNCIO Aprobadas por Resolución da Alcaldía n.º 47/2014 de data 22 de xaneiro de 2014, as II bases do Programa Municipal de Bolsas para gastos de comedor escolar do Concello de Cee, curso 2013-2014, fanse públicas para o seu coñecemento e para os efectos da presentación de solicitudes polas persoas interesadas durante o prazo de 15 días hábiles, contados dende o día seguinte á publicación das presentes bases no Boletín Oficial da Provincia. PROGRAMA MUNICIPAL DE BOLSAS PARA GASTOS DE COMEDOR ESCOLAR DO CONCELLO DE CEE CURSO 2013/2014 1. Definición e obxecto das axudas 2. Requisitos esixidos 3. Instrucción do procedemento 4. Documentación necesaria 5. Prazo de presentación das solicitudes 6. Baremo e contía das axudas 7. Partida orzamentaria e contía total da subvención 8. Sancións e infraccións 9. Procedemento de reintegro de subvencións percibidas 10. Disposición final 1. DEFINICIÓN E CONTIDO DAS BOLSAS O obxecto desta convocatoria, que se encadra dentro do ámbito das prestacións dos servizos sociais, é contribuir a paliar os gastos que xenera nas familias residentes no Concello de Cee e con menos recursos, o pagamento de gastos de comedor escolar para o curso académico 2013/2014, dos cursos de educación primaria e ESO, mediante o abono de todo ou parte dos gastos de comedor escolar. Quedan excluídos os alumnos de centros docentes públicos non universitarios dependentes da Consellería de Educación e Ordenación Universitaria que impartan os niveis de ensino obrigatorio e/ou segundo ciclo de educación infantil, que se poidan beneficiar da subvención ou gratuidade do mesmo ó abeiro do Decreto 10/2007 do 25 de xaneiro polo que se regula o funcionamento dos comedores escolares nos centros docentes públicos non universitarios dependentes da Consellería de Educación e Ordenación Universitaria e demais normativa de desenvolvemento.2. REQUISITOS ESIXIDOS Son requisitos de carácter obrigatorio: a) Ser pai/nai/titor legal o gardador/a de feito dun alumno/a que estea matriculado para o curso 2013/2014 nun dos cursos obxecto da bolsa. b) Que o solicitante da beca e o alumnado, beneficiario desta bolsa, estean empadroado/a e resida no termo municipal de Cee cunha antelación dun ano inmediatamente anterior á data da solicitude. c) Estar o corrente coas obrigas tributarias, seguridade social e fiscais co Concello de Cee. d) Non estar incurso en causas de prohibición contractual de conformidad co establecido na leis referidas. E cumprir alomenos un dos seguintes puntos: e) Pertencer a unidades familiares que se atopen en situación socioeconómica de exclusión social certificada polos servizos sociais municipais correspondentes. f) Atoparse en situación de acollemento residencial ou familiar. g) Ter un grado de discapacidade declarado igual ou superior ao 33% h) Pertencer a unidades familiares vítimas de violencia de xénero acreditada documentalmente. i) Pertencentes a unidades familiares cunha renda familiar anual neta per cápita inferior a 7.000 €. Renda familiar: considerarase a suma dos ingresos netos obtidos no último exercicio por tódolos membros computables, sexa cal sexa a súa procedencia ( rendementos do traballo por conta propia ou allea, pensións, subsidios, prestacións, rendas de capital… etc). Computaranse, para o establecemento da RPC, os ingresos do ano anterior (2012). Se non fan declaración da renda, teranse en conta os ingresos actuais segundo o establecido no apartado “Documentación requerida”. Tamén se valorará a existencia de bens inmobles con excepción da vivenda habitual e a tenencia de vehículos, cos datos disponibles no Concello de Cee. Membro computable: son membros computables da familia, ó respecto da consideración para o cálculo da renda familiar, os seguintes: o pai, a nai ou titores ou persoas encargadas da garda e protección do menor, os fillos menores de 26 anos de idade que dependan económicamente dos pais ou fillos discapacitados maiores de 18 anos. No caso de divorcio ou separación dos país, considerarase como solicitante á persoa que ostente a garda e custodia do menor, e non se consideraría membro computable aquel que non conviva co solicitante da axuda, sen prexuízo de que na renda familiar se inclúa a contribución económica. Non desfrutar doutras axudas, bolsas ou subvencións de igual ou análoga finalidade outorgadas por organismos e institucions públicas ou privadas. Que o/a menor para o cal se solicita a beca viva cos seus pais, ou, polo menos cun deles, sendo preciso acreditalo cun certificado de empadronamento colectivo 3. DOCUMENTACIÓN NECESARIA a) Solicitude no modelo que se recollerá nas dependencias municipais b) Copia cotexada do DNI do solicitante (pai, nai ou titor/a) e do cónxuxe, se é o caso. c) Copia cotexada do convenio regulador en caso de separación ou divorcio, onde se indique o ser o tutor legal. Asimesmo, no caso de gardador de feito ou titor documento que acredite dita condición. d) Copia cotexada do libro de familia e, no caso de familias numerosas, copia cotexada tamén do título de familia numerosa en vigor, ou acreditación de que cumplen os requisitos para ser considerados familia numerosa. e) Certificado de minusvalía, de ser o caso, ou certificado de valoración da dependencia. f) Certificado de empadronamento colectivo con data de alta do solicitante. g) Declaración da renda. No caso de non estar obrigado a facela aportarase certificación negativa con imputación de rendas expedida pola Axencia Tributaria, máis a. Xustificantes de ingresos do ano inmediatamente anterior a esta solicitude: a. i. Para persoas en situación de desemprego: Certificación do INEM onde conste se están percibindo ou non algún tipo de subsidio. a. ii. Para pensionistas: Certificado do INSS do importe actual da pensión. No caso de pensionistas de pensións non contributivas, certificación da Xunta de Galicia. No caso de percepción de pensións do estranxeiro, xustificantes bancarios. a. iii. Certificación bancaria de todas as contas da que sexa titulares ou cotitulares as nais, país ou tutor/as/es onde figuren os rendementos de capital. a. iv. Certificación bancaria de todas as contas da que sexa titulares ou cotitulares as nais, país ou tutor/as/es onde figuren os movementos bancarios dos últimos 6 meses e o saldo actual. a. v. Certificado de bens inmobles e de vehículos do Concello de Cee dos país/nais ou tutores/as. a. vi. Calquera outro que lle sexa requerido a xuízo dos servizos sociais para que se xulgue aclaratorio para a baremo da situación económica e/ou social A documentación presentada teran que ser orixinais ou copias cotexadas. No caso de que o número de solicitantes que cumplan os requisitos para a súa concesión excederá a cantidade orzamentaria, concederase por orde á puntuación acadada. En caso de empate darase preferencia ás unidades familiares con menor nivel de renda. En caso de empate no nivel de renda, Terán preferencia as que teñan maior número de fillos menores a cargo.4. INSTRUCCIÓN DO PROCEDEMENTO A instrucción do procedemento de concesión corresponderá á traballadora social ou técnico/a de servizos sociais do Concello de Cee. A resolución corresponderá ó/á Alcalde/ Alcaldesa. A traballadora social ou técnico/a de servizos sociais elaborará unha proposta da que se porán de manifestó os datos do/a pai/nai/tutor/a do alumno, a resolución proposta e se acompañará dun informe onde se indicarán as incidencias e peculiaridades da concesión se as houbese. No caso de que a solicitude estivera incompleta ou se precisase recabar máis información do/a solicitante, se lle requerirá para que, nun prazo de 10 días, presente a documentación requerida. No caso de non presentar a dita documentación arquivarase a solicitude. As solicitudes poderán desestimarse polos seguintes motivos: – Presentar a solicitude fóra de prazo ( coas excepcións recollidas no punto 5 sobre o prazo de presentación de solicitudes) – Non entregar a documentación esixida polos servizos administrativos Posterior ó informe técnico dos servizos sociais, o expediente se someterá a informe de intervención e de secretaría previos á resolución da Concelleira Delegada de Benestar Social e Igualdade. A resolución notificarase ós interesados.5. PRAZO DE PRESENTACIÓN DE SOLICITUDES A publicación das presentes bases realizarase no taboleiro de anuncios do Concello de Cee, e anunciarase no Boletín Oficial da Provincia (BOP) a convocatoria, así coma o prazo de presentación de solicitudes. O prazo de presentación de solicitudes será de 15 días hábiles dende o día seguinte á publicación das bases da convocatoria no BOP. A mera presentación da solicitude suporá que o/a solicitante coñece e acepta as presentes bases da convocatoria. As solicitudes deberán presentarse, segundo o modelo facilitado no Concello, dentro do prazo establecido no rexistro municipal do Concello de Cee.6. BAREMO E CONTÍA DAS BOLSAS Como baremo a aplicar usaranse os mencionados no punto 2 “requisitos esixidos”. A contía da bolsa será o importe parcial ou total do comedor escolar do curso escolar. O inicio do pagamento estará supeditado á data da resolución da concesión das bolsas.7. PARTIDA ORZAMENTARIA E CONTÍA TOTAL DA SUBVENCIÓN A partida orzamentaria á que se imputarán os gastos derivados da concesión das axudas é a 230/481.00, cun crédito máximo de 2.695€ (para cobertura dos meses de xaneiro a maio de 2014). A concesión queda sometida á condición suspensiva de existencia de crédito adecuado e suficiente no exercicio 2014.8. SANCIÓNS E INFRACCIÓNS Será aplicable o título IV, capítulo I da Lei Xeral de Subvencións (38/2003, 17 novembro) 9. PROCEDEMENTO DE REINTEGRO DE SUBVENCIÓNS PERCIBIDAS No caso de que con posterioridade ó pago dunha subvención se descubra que o beneficiario non se atopaba nas condicións necesarias para acceder a elas, ou non xustificaran as cantidades xa percibidas en concepto de anticipa, estarán obrigadas a devolver as mesmas incrementadas no tipo de xuro do diñeiro, sen prexuízo das responsabilidades civís e penais que desen lugar.10. DISPOSICIÓN FINAL En todo aquelo non regulado expresamente nestas bases, rexerase polas disposicións xerais recollidas na Ordenanza Xeral de subvencións e o resto de normativa reguladora de subvencións. Estas bases entraran en vigor o día seguinte da súa publicación no BOP. Contra estas bases, que poñen fin á vía administrativa, poderase optar por: a) Intepoñer potestativamente recurso de reposición ante o mesmo órgano que dictou o acto, no prazo dun mes, contado a partir do día seguinte da súa notificación, nos termos do art.116 e 117 da Lei 30/1992, de réxime xurídico das administracións públicas e do procedemento administrativo común, na súa redacción dada pola Lei 47/1999. b) Interpoñer directamente recurso contencioso-administrativo ante os Xulgados do Contencioso-Administrativo, no prazo de dous meses, contados dende o día seguinte da súa notificación, de conformidade co establecido no art.46.1 da Lei 29/1998 reguladora da xurisdicción contencioso-administrativa. c) Así mesmo tamén se poderá empregar calquera outro recurso que se estime pertinente así como exercer as acción que procedan ante a xurisdicción competente. Cee, 22 de xaneiro de 2014. A alcaldesa Zaira Rodríguez Pérez